text: [{"text_idx": "#000000", "text": "Havnin gj\u00f8rdist fyrsta kommunan i\u0301 F\u00f8royum vi\u00f0 danskari rikisdagslo\u0301g fra\u0301 1866. Restin av landinum var\u00f0 skipa\u00f0 i\u0301 7 kommunur i\u0301 1873. Kommunalu eindirnar komu at samsvara vi\u00f0 tey 7 prestagj\u00f8ldini, landi\u00f0 hevur veri\u00f0 by\u0301tt upp i\u0301 si\u0301\u00f0ani tru\u0301bo\u0301tina, og Nor\u00f0oyggjar vo\u0301ru solei\u00f0is skipa\u00f0ar sum ein eind, kommuna og prestagjald. Harumframt var gamla so\u0301knarskipanin, har Nor\u00f0oyggjar vo\u0301ru skipa\u00f0ar i\u0301 7 so\u0301knir, eisini galdandi. I\u0301 Nor\u00f0oya Kommunu kundu vera ikki f\u00e6rri enn 5- og ikki fleir enn 9 limir. Teir skuldu veljast solei\u00f0is, at i\u0301 minnsta lagi ein var u\u0301r hv\u00f8rjari so\u0301kn, og teir i\u0301restandi tveir veljast i\u0301 felag av \u00f8llum borgarunum i\u0301 kommununi."}, {"text_idx": "#000001", "text": "I\u0301 1907 s\u00f8kti Va\u0301gs so\u0301kn (Klaksvi\u0301k) um at sleppa burturu\u0301r Nor\u00f0oya Kommunu. Eingin beinlei\u00f0is grundgeving var fyri hesum, men hildi\u00f0 ver\u00f0ur, at menningin i\u0301 Klaksvi\u0301k si\u0301\u00f0ani fri\u0301handilin 1856, setti st\u00f8rri kr\u00f8v til u\u0301tbygging, men eisini skattligar, vinnuligar og umsitingarligar grundir hava veri\u00f0 fyri sundurskiljing. Men ta\u00f0 var ikki bara Va\u0301gs so\u0301kn (Klaksvi\u0301k), i\u00f0 vildi gerast leys av Nor\u00f0oya Kommunu. Umso\u0301kn var eisini komin til l\u00f8gtingi\u00f0 fra\u0301 einum meiriluta av veljarunum i\u0301 Kunoy, Mikladali og Hu\u0301sa so\u0301kn um, at hesar vildu ver\u00f0a skildar sundur fra\u0301 felags kommununi og skipast sum ein sja\u0301lvst\u00f8\u00f0ug kommunal eind. Sostatt var\u00f0 Nor\u00f0oya Kommuna skild sundur i\u0301 tri\u0301ggjar kommunur i\u0301 1907: 1. Va\u0301gs so\u0301knar kommuna, 2. Vi\u00f0arei\u00f0is-, Fugloyar- og Svi\u0301noyar so\u0301knar kommuna og 3. Kunoy, Mikladal og Hu\u0301sa so\u0301knar kommuna. Seinri fo\u0301ru hesar so sundur i\u0301 sja\u0301lvst\u00f8\u00f0ugar eindir, og si\u0301\u00f0ani 1930 hava bygdirnar a\u0301 Kunoynni \u2013 Kunoy og Haraldssund \u2013 veri\u00f0 saman i\u0301 einari kommunu. Kommunusty\u0301rislo\u0301gin var\u00f0 vi\u00f0 a\u0301visum broytingum galdandi til 1972, ta\u0301 ny\u0301ggj kommunulo\u0301g var\u00f0 sett i\u0301 gildi."}, {"text_idx": "#000002", "text": "Kunoyggin er ein av teimum seks oyggjunum, vit nevna undir felagsheiti\u00f0 Nor\u00f0uroyggjar. Navnafr\u00f8\u00f0iliga er hon n\u00e6r skild vi\u00f0 grannaoynna Kalsoy. Ba\u0301\u00f0ar bera navni\u00f0 eftir tveimum drangum, i\u00f0 hava sta\u00f0i\u00f0 vi\u00f0 nor\u00f0urendan a\u0301 oyggjunum. Kalsoy eftir Kallinum (Kallurin), sum hvarv i\u0301 havi\u00f0 eftir ein h\u00f8g\u00e6ttaro\u0301dn 28. februar 1920, og Kunoy eftir Konuni (Konan), ein 66 m h\u00f8gur drangur, i\u00f0 stendur undir Kunoyarnakki."}, {"text_idx": "#000004", "text": "Kunoyggin er h\u00e6gsta oyggj i\u0301 F\u00f8royum. Seks av teimum ni\u0301ggju h\u00e6gstu fj\u00f8llinum i\u0301 landinum finnst a\u0301 Kunoynni, \u00f8ll omanfyri 800 m h\u00f8g."}, {"text_idx": "#000005", "text": "Kunoyggin er 641\u20442 m\u00f8rk. 321\u20442 m\u00f8rk hoyra til bygdina Kunoy, og er hetta \u00f8ll vestursi\u0301\u00f0an. Hinar 32 merkurnar a\u0301 eystursi\u0301\u00f0uni eru by\u0301ttar i\u0301millum Haraldssund, 16 merkur og Skar\u00f0, 16 merkur."}, {"text_idx": "#000006", "text": "Bygdin Kunoy liggur a\u0301 vestursi\u0301\u00f0an a\u0301 Kunoynni. Ho\u0301ast oyggin er 14 km long, er bara tann eini m\u00f8guleikin fyri f\u00f8stum bu\u0301pla\u0301ssi a\u0301 vestursi\u0301\u00f0uni, og har liggur bygdin a\u0301 flatanum undir Skar\u00f0dali og Li\u0301tladali. Omanfyri dalarnir eru Li\u0301tlafjalli\u00f0 og Ku\u0301vingafjalli\u00f0 fyri nor\u00f0an og Ur\u00f0afjalli\u00f0 fyri sunnan. Ongar fornfr\u00f8\u00f0iligar kanningar eru gj\u00f8rdar i\u0301 Kunoy, i\u00f0 kunna siga naka\u00f0 um aldur a\u0301 bygdini, men haldast ma\u0301, at hon er bygd i\u0301 landna\u0301msti\u0301\u00f0ini."}, {"text_idx": "#000007", "text": "Tri\u0301ggjar r\u00e6ttiliga sto\u0301rar a\u0301ir renna oman gj\u00f8gnum bygdina, Gar\u00f0a\u0301, Mylla\u0301 og Skar\u00f0dalsa\u0301, og tri\u0301ggir by\u0301lingar hava veri\u00f0 fra\u0301 fyrndini i\u0301 bygdini, og liggja teir vi\u00f0 hv\u00f8r si\u0301na a\u0301. Su\u00f0uri i\u0301 B\u00f8, Heimi i\u0301 Hu\u0301si og Nor\u00f0uri i\u0301 Hu\u0301si. I\u0301 1737 eru tveir by\u0301lingar, Heimi i\u0301 Hu\u0301si og Su\u00f0uri i\u0301 B\u00f8. Gamalt er, at Nor\u00f0 i\u0301 Hu\u0301si skal vera tri\u00f0i by\u0301lingurin i\u0301 Kunoy. Har skal fo\u0301lk hava bu\u0301\u00f0 i\u0301 gomlum d\u00f8gum, men um a\u0301r 1700 doyr by\u0301lingurin u\u0301t. I\u0301 1825 bu\u0301gva aftur fo\u0301lk Nor\u00f0 i\u0301 Hu\u0301si. Fo\u0301lkateljingin i\u0301 F\u00f8royum i\u0301 1801 vi\u0301sir, at i\u0301 bygdini Kunoy bu\u0301gva 13 familjur, sum telja tilsamans 64 fo\u0301lk."}, {"text_idx": "#000008", "text": "I\u0301 1930 \u0301unum var\u00f0 fari\u00f0 undir at gera ein uppdyrkingarveg i\u0301 Kunoy. Hann gongur sunnan av B\u00f8, ni\u00f0an fra\u0301 Gar\u00f0a\u0301, framundir vi\u0301\u00f0arlundini, har ein r\u00e6ttiliga sto\u0301r bru\u0301gv var\u00f0 gj\u00f8rd um Mylla\u0301, og so nor\u00f0ureftir omanfyri bygdina, og omanaftur gongur hann i\u0301 hin gamla vegin Nor\u00f0uri i\u0301 Hu\u0301si. Ta\u00f0 to\u0301k nakrar vetrar at gera vegin, og er hann nu\u0301 uml. 11\u20442 km til longdar."}, {"text_idx": "#000009", "text": "Si\u0301\u00f0ani vegasamband kom til bygdina, er sto\u0301r u\u0301tstykking gj\u00f8rd i\u0301 bygdini. Hendan u\u0301tstykkingin liggur sunnanfyri Gar\u00f0a\u0301nna, og omanfyri by\u0301lingin Su\u00f0uri a\u0301 B\u00f8, og eru fleiri ny\u0301ggj hu\u0301s bygd har, eins og grundstykkir eru t\u00f8k til framti\u0301\u00f0ar sethu\u0301sabygging."}, {"text_idx": "#000010", "text": "Sambandi\u00f0 hja\u0301 kunoyingum vi\u00f0 umheimin gekk fyri ta\u00f0 mesta um lendingina undir hu\u0301sinum Heima i\u0301 Hu\u0301si, ni\u00f0ri vi\u00f0 Ho\u0301lma. Har vo\u0301ru i\u0301 gomlu d\u00f8gum tveir ho\u0301lmar, og gjo\u0301gvin, har sum uppskipa\u00f0 var\u00f0, ho\u0301lmarnir vo\u0301ru uttanfyri gjo\u0301nna. Sto\u0301rho\u0301lmur uttast og Li\u0301tliho\u0301lmur innanfyri. Sunnanfyri Li\u0301tlaholm var Spori\u00f0, har ba\u0301tadra\u0301tturin var. Fleiri lendingarpla\u0301ss eru annars a\u0301 Kunoynni, i\u00f0 bygdafo\u0301lki\u00f0 ny\u0301tti, t.d. t\u00e6tt sunnanfyri ta vanligu lendingina var lendingin Su\u00f0uri a\u0301 R\u00e6tt, i\u00f0 ofta var\u00f0 ny\u0301tt i\u0301 brimi. Kunoyingar h\u00f8vdu sum hinar bygdirnar a\u0301 oynni, eisini landingspla\u0301ss a\u0301 Fiskim\u00f8l sunnanfyri Haraldssund. A\u0301 M\u00f8l, su\u00f0uri i\u0301 nesinum, t\u00e6tt vi\u00f0 marki\u00f0 millum Kunoy og Haraldssund s\u00e6st farvegur eftir neystatoft, i\u00f0 Kunoyingar hava havt i\u0301 gomlum d\u00f8gum. Lendingin i\u0301 Kunoy er fleiri fer\u00f0ir u\u0301tbygd, brimgar\u00f0ur gj\u00f8rdur og no\u0301gv stoypt fyri at betra um samfer\u00f0slum\u00f8guleikarnar. I\u0301 1978 var\u00f0 vegur gj\u00f8rdur oman til lendingina."}, {"text_idx": "#000012", "text": "A\u0301 Kunoynni vi\u00f0 si\u0301num tri\u0301mum bygdum er bert ein kirkja og ein kirkjusta\u00f0ur a\u0301vi\u0301stur, og ta\u00f0 er i\u0301 bygdini Kunoy. Fyrstu fer\u00f0 kirkjan i\u0301 Kunoy er nevnd, er i\u0301 s\u00f8gnuni um flokksmennirnar, har sagt ver\u00f0ur, at kunoyingar fly\u0301ddu inn i\u0301 kirkjuna og ny\u0301ttu hana sum gri\u00f0sta\u00f0. Si\u0301\u00f0ani eru fleiri kirkjur nevndar i\u0301 skj\u00f8lum. Nu\u0301verandi kirkja er bygd i\u0301 1867, hin fyrra var so li\u0301til og ni\u00f0urslitin, at ikki var mett ra\u0301\u00f0iligt at umv\u00e6li hana, men heldur taka hana ni\u00f0ur og byggja eina ny\u0301ggja, sum sto\u0301\u00f0 li\u00f0ug i\u0301 1867. Kunoyar Kirkja hevur si\u0301\u00f0ani fingi\u00f0 fleiri a\u0301b\u00f8tur og umv\u00e6lingar; el bleiv innlagt i\u0301 1952 og mi\u00f0st\u00f8\u00f0uhiti i\u0301 1969. Kirkjan og kirkjugar\u00f0urin vo\u0301ru i\u0301 1992 fri\u00f0a\u00f0 sum fornminni. I\u0301 byrjanini av 2000-a\u0301runum bleiv ny\u0301ggur kirkjugar\u00f0ur tikin i\u0301 ny\u0301tslu nor\u00f0anfyri kirkjuna."}, {"text_idx": "#000013", "text": "I\u0301 1938 bygdi br\u00f8\u00f0rasamkoman ein sal at halda m\u00f8tir i\u0301. Hu\u0301sini eru a\u0301 st\u00f8dd sum sto\u0301r sethu\u0301s, uml. 10 x 12 alin (6,3 m x 7,5 m). Heimildarma\u00f0ur sigur, at salurin bleiv no\u0301gv ny\u0301ttur i\u0301 ti\u0301\u00f0ini eftir hann bleiv bygdur, men si\u0301\u00f0ani fast samband kom til bygdina, hevur ny\u0301tslan veri\u00f0 litil."}, {"text_idx": "#000014", "text": "Sku\u0301lin i\u0301 Kunoy var\u00f0 bygdur i\u0301 1886. I\u0301 samband vi\u00f0 fyrstu royndini at skipa regluliga sku\u0301lagongd i\u0301 F\u00f8royum i\u0301 1737, skrivar presturin a\u0301 Vi\u00f0arei\u00f0i a\u0301lit um sku\u0301lan i\u0301 nor\u00f0uroyggjum. Um Kunoynna skrivar hann, at sku\u0301lin i\u0301 oynni ma\u0301 ver\u00f0a i\u0301 kunoyarbygd, Heima i\u0301 Hu\u0301si. Har er stykki\u00f0 avlagt i\u0301 beitinum nor\u00f0anfyri krikjugar\u00f0urin, eisini kalla\u00f0 Ny\u0301ggigar\u00f0ur, og er stykki\u00f0 sto\u0301rt og vi\u0301tt. Um bygdina skrivar presturin vi\u0301\u00f0ari, at har eru tveir by\u0301lingar, og eru ta\u00f0 10 b\u00f8rn i\u0301 sku\u0301laaldri i\u00f0 javnan kunna s\u00f8kja sku\u0301lan, to\u0301 kunna tey onkunti\u0301\u00f0 ver\u00f0a for\u00f0a\u00f0i av ti\u0301 sto\u0301ru a\u0301nni, sum rennur i\u0301gj\u00f8gnum bygdina. Annars eru eisini n\u00f8kur b\u00f8rn undir sku\u0301laaldri."}, {"text_idx": "#000015", "text": "Hendan sku\u0301laroyndin i\u0301 1737 bleiv to\u0301 ikki til naka\u00f0, men i\u0301 Kunoy eins og a\u00f0rasta\u00f0ni i\u0301 Nor\u00f0oyggjumvar heimaundirvi\u0301sing framhaldandi einasta a\u0301liti\u00f0. Ta\u00f0 bleiv hildin sku\u0301li i\u0301 ymiskum roykstovum i\u0301 bygdini, og vo\u0301ru l\u00e6rararnir fyri ta\u00f0 mesta sja\u0301lvl\u00e6rdir, ella h\u00f8vdu fingi\u00f0 eitt sindur av l\u00e6rdo\u0301m i\u0301 To\u0301rshavn."}, {"text_idx": "#000017", "text": "Vi\u00f0arlundin er gro\u0301\u00f0ursett i\u0301 1905 og vaksin nakrar fer\u00f0ir si\u0301\u00f0ani ta\u0301. Hon hevur trivist v\u00e6l, to\u0301 hon, eins og a\u00f0rar vi\u00f0arlundir i\u0301 F\u00f8roym bleiv naka\u00f0 vi\u00f0tikin av o\u0301dnarstormunum, i\u00f0 herja\u00f0u seinast i\u0301 1980 \u0301unum. Mitt i\u0301 vi\u00f0arlundini er sto\u0301rur steinur, Eggjarsteinur, i\u00f0 ungfo\u0301lk hava til stuttleika at klu\u0301gva uppa\u0301."}, {"text_idx": "#000019", "text": "Eftir at bygdin Kunoy for uppi SEV, hevur hu\u0301si\u00f0 veri\u00f0 ny\u0301tt til m.a. bygdarhu\u0301s. I\u0301 1992 var\u00f0 bygdafelagi\u00f0 \u201cVesturskin\u201d stovna\u00f0, sum rekur bygdastovuna. Hu\u0301si\u00f0 ver\u00f0ur mest ny\u0301tt til sm\u00e6rri mentunarlig tilt\u00f8k, eins og f\u00f8royaskan dans og veitslur. Kunoy er ny\u0301ggja\u0301rsbygd, so nyggja\u0301rsdansur hevur ofta veri\u00f0 hildin i\u0301 bygdarhu\u0301sinum."}]